Den Vest-Sjællandske Avis, 1835-08-18
Oversigt over Dagens udenlandske Nyeheder. Det seer ud til at Torypartiet lægger an paa at styrte Korporations-Billen, som det betragter som et Jndgreb i sin Magt og sine Rettigheder, og det skal være meget misfornøiet med Sir Robert Peel, som i Underhuset har erklæret sig til dens Fordeel. Den bekiendte Sir Charles Wetherell har holdet meget vidtløftige Taler i Overhuset for at forsvare Korporationerne i deres gamle Form og dette har gjort det ganske usædvanlige Skridt at lade Korporationernes Deputerede forhøre for at erfare om de vare fornøiede med Forandring. Ministeren, Viscount Melbourne, protesterede derimod, men Hertugen af Newcastle sagde ham i Øinene, at hans Forhold stred mod alle de konstitutionelle Grundsætninger, som maatte tiene til en Rettesnor for en Peer, og en brittisk Undersaats Forhold, thi han vilde berøve en Deel af sine Medborgere deres Eiendom og deres Privilegier, han taler om Folkerettigheder. og lægger dog an paa at hæve dem ved en saa vilkaarlig og revolutionair Forholdsregel. Han tog ikke i Betænkning at sige: at en Minister, som har foreslaaet en saa skammelig Forholsregel fortiente at sættes under Anklage, og naar ingen Anden vilde giøre det, saa vilde han. – Lord Brougham erindrede ham imidlertid om: at det var Underhusets Sag at anklage en Minister og Overhusets at dømme ham. - Den 3die August forsamlede de Tory=Peers sig i Apsley House hos Hertugen af Wellington, og det blev besluttet at styrte billen, uagtet Hertugen var derimod, men han gav dog tilsidst efter for sine Kollegers Meninger. Følgen heraf var, at Ministerne have lidt et fuldkomment Nederlag i Overhuset. Den 3die Aug. androg Viscount Melbourne i en meget talentfuld Tale paa at Huset skulde forvandle sig til en Committee for at forhandle om Billen. Han giennemgik de enkelte Menigheder, og deres Fornødenheder, og anbefalede Huset en Forbedring i Rettens Pleie og den upartiske Førelse, og forsvarede Billen mod den Beskyldning at den vil indføre en Mængde Republiker i Landet, og sagde at dens Formaal kun var at omdanne en oligarchisk Forfatning til en populair. - Men nu androg Greven af Carnavon paa at man, inden Huset gik over til en Committee, skulde optage Vidneforhør til at understøtte de mod Billen indgivne Petitioner. Nu opstod en heftig Debat; det lod, som at Hertugen af Wellington kun løseligt og imod sin Villie erklærede sig for Motionen. Viscount Melbourne erklærede: at ingen vilde lade sig blende ved Tory-Oppositionens Kunstgreb, hvorved den søger at tilintetgiøre en saa stor og saa inderligt forønsket Forholdsregel Han vilde ikke lade sig skrække ved disse Jntriguer, og de ædle Lords, som staae i Spidsen derfor, vilde selv komme til at bære Ansvaret. Man havde sagt, at Billen vilde have Husets Tilintetgiørelse til Følge: men det kunde kun skee naar Huset vilde begaae et Selvmord og ikke lægge Mærke til det almindelige Ønske. Uagtet disse Forestillinger blev dog Greven af Carnavons Motion antaget med 124 mod 54. Stemmer. 12 Lords, med Lord Brougham i Spidsen, have nedlagt en Protestation derimod, og de offentlige Blade opfordre Jndvaanerne i alle Korporations=Stæderne til ufortøvet at forsamle sig for at oredrage deres Meninger og Sagen for Overhuset.